Държавен вестник, бр. 89, 2013 г., стр. 23

БРОЙ  89	
Д Ъ Р Ж А В Е Н  В Е С Т Н И К 	
СТР.  23  
	
б)	 За Министерството на вътрешните 
работи на Република Албания:
Генерална дирекция на Държавната полиция
Департамент „Граници и миграция“
Дирекция „Миграция“
Адрес: 	
бул. Bajram Curri, Тирана 
Телефон:	 + 355 4 227 9251
Тел./факс:	+ 355 4 2226 932 
Ел. поща:	policiakufitare.migracioni@asp.gov.al
(2)	Договарящите страни незабавно се инфор­
мират взаимно по дипломатически път за 
всяка промяна, свързана с компетентните 
органи по ал. 1 или техните данни за кон­
такт.
Член 2
Гранични контролно-пропускателни пунктове
Обратното приемане и транзитното преми­
наване на лица се осъществяват на следните 
гранични контролно-пропускателни пунктове:
	
a)	 на територията на Република България: 
	
– ГКПП „Аерогара – София“;
	
б)	 на територията на Република Албания: 
	
– Регионална дирекция „Граници и 
миграция“,
	
Комисариат „Гранична полиция и 
миграция“ – Ринас,
	
Международно летище „Майка Тереза“, 
Ринас,
и други гранични контролно-пропускател­
ни пунктове на държавите на Договарящите 
страни, отворени за международен трафик, 
след взаимно съгласие на компетентните 
органи по чл. 1 от този Протокол.
Член 3
Подаване и отговор на молби за обратно 
приемане
(1)	Подаването на молба за обратно приемане 
в съответствие с чл. 7 от Споразумение­
то започва с изпращането на формуляр 
съгласно Приложение 5 към Споразуме­
нието. Компетентният орган на молещата 
Договаряща страна изпраща формуляра 
до компетентния орган на замолената 
Договаряща страна по електронна поща 
или факс.
(2)	Отделно от молбата за обратно приемане, 
изпратена по електронна поща или факс, 
молещата Договаряща страна предоставя и 
документите, изброени в Приложения 1 – 4 
към Споразумението. Ако е необходимо да 
се предоставят доказателствата, изброени 
в посочените приложения, те трябва да са 
ясни и точни, за да бъде възможна тяхната 
проверка и да се установи дали същест­
вува задължение за обратно приемане от 
замолената Договаряща страна.
(3)	Замолената Договаряща страна изпраща 
отговора си до компетентния орган на 
молещата Договаряща страна, който е 
изпратил молбата за обратно приемане, 
по електронна поща или факс и в рамките 
на срока, предвиден в чл. 10, параграф 2 
или 3 от Споразумението.
Член 4
Условия за предаване и начини
на транспортиране
(1)	След получаване на уведомление за съ­
гласие за обратно приемане от замолената 
Договаряща страна молещата Договаря­
ща страна изпраща писмено известие на 
замолената Договаряща страна, което да 
съдържа лични данни на лицето, което 
подлежи на обратно приемане, и инфор­
мация за транспортирането му.
(2)	Известието по ал. 1 от този член се пре­
доставя чрез формуляр за предаване, по­
сочен в Приложение 1 към този Протокол. 
Формулярът за предаване се предоставя 
по електронна поща или факс до компе­
тентния орган на замолената Договаряща 
страна не по-късно от три работни дни 
преди датата на предаването.
(3)	Ако датата на предаването е отложена от 
молещата Договаряща страна по обективни 
причини, компетентният орган на молеща­
та Договаряща страна е длъжен незабавно 
да информира за забавянето компетентния 
орган на замолената Договаряща страна, 
до който е изпратена молбата за обратно 
приемане.
(4)	В случай на отлагане по ал. 3 от този 
член компетентният орган на молещата 
Договаряща страна е длъжен да поднови 
формуляра за предаване в съответствие с 
разпоредбите на ал. 2 от този член.
(5)	Ако датата на предаването е отложена по 
обективни причини от замолената Дого­
варяща страна, компетентният орган на 
замолената Договаряща страна е длъжен 
незабавно да информира компетентния 
орган на молещата Договаряща страна 
за забавянето, както и да предложи нова 
дата на предаването.
Член 5
Молба за транзитно преминаване
(1)	В допълнение на разпоредбите на чл. 14, 
параграф 1 от Споразумението при необхо­
димост молбата за транзитно преминаване 
включва следното:
	
а)	 информация за специални нужди, свър­
зани с медицински грижи или грижи 
за възрастни лица поради заболяване 
или заради възрастта на лицето, което 
е субект на транзитно преминаване;
	
б)	 информация за възможна необходимост 
от мерки за сигурност или защита.
(2)	Горепосочената информация трябва да 
бъде попълнена в раздел В („Забележки“) 
от молбата за транзитно преминаване 
(Приложение 6 към Споразумението).